30. 12. 98 De Europæiske Fællesskabers Tidende L 354/11 RÅDETS FORORDNING (EF) Nr. 2838/98 af 17. december 1998 om ændring af forordning (FØF) nr. 2390/89 om fastsættelse af almindelige regler for indførsel af vin, druesaft og druemost RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (), særlig artikel 70, stk. 2, under henvisning til forslag fra Kommissionen, og ud fra følgende betragtninger: I artikel 1, stk. 2, og artikel 2 i forordning (EØF) nr. 2390/89 ?) er der fastsat importlettelser for vinprodukter med oprindelse i tredjelande, der yder særlige garantier, hvad angår attesten for oprindelse og overensstemmelse samt analyseerklæringen; ved artikel 3, stk. 2, i samme forordning er de pågældende lettelser begrænset til en forsøgsperiode, der udløber den 31. december 1998; der pågår forhandlinger mellem Fællesskabet, repræsen- teret ved Kommissionen, og Amerikas Forenede Stater om indgåelse af en vinhandelsaftale; disse forhandlinger drejer sig bla. om de to parters importbetingelser og ønologiske fremgangsmåder samt om beskyttelse af oprindelsesbetegnelserne; de intentioner, begge parter har givet udtryk for, giver anledning til at forvente vedta- gelsen af en tilfredsstillende aftale for de to parter inden for en rimelig frist; for at fremme disse forhandlinger forekommer det hensigtsmæssigt at forlænge undtagelses- ordningen for ovennævnte importlettelser indtil ikrafttræ- delsen af den aftale, der vil følge af nævnte forhandlinger, dog senest indtil den 31. december 2003; for at undgå, at et eventuelt dødvande i disse forhand- linger fører til, at disse importlettelser ikke bliver perma- nente, bør der indføres en mekanisme, hvorigennem Rådet har mulighed for at overvåge, om der sker en reel udvikling i disse forhandlinger; derfor bør Kommissionen regelmæssigt holde Rådet underrettet om de opnåede fremskridt — UDSTEDT FØLGENDE FORORDNING: Artikel 1 Artikel 3, stk. 2, i forordning (EØF) nr. 2390/89 affattes således: »2. — Artikel 1, stk. 2, og artikel 2, stk. 2, andet afsnit, anvendes indtil ikrafttrædelsen af den aftale, der vil følge af forhandlingerne med Amerikas Forenede Stater om indgåelse af en aftale om handel med vin, dog senest indtil den 31. december  2003. Kommissionen holder regelmæssigt Rådet underrettet om udviklingen i disse forhandlinger og forelægger det en rapport senest den 31. marts 2000, eventuelt ledsaget af passende forslag.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1999. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. december 1998. ()) EFT L 84 af 27. 3. 1987, s. 1. Forordningen er senest ændret ved forordning (EF) nr. 1627/98 (EFT L 186 af 16. 7. 1998, s. 9). () EFT L 232 af 9. 8. 1989, s. 1. Forordningen er senest ændret ved forordning (EF) nr. 2611/97 (EFT L 353 af 24. 12. 1997, s. 1). På Rådets vegne W. MOLTERER Formand